קארי אנדרווד

**קארי מרי אנדרווד** (באנגלית: **Carrie Marie Underwood**; נולדה ב-10 במרץ 1983) היא זמרת, שחקנית ופזמונאית קאנטרי אמריקאית, זוכת העונה הרביעית של אמריקן איידול לשנת 2005.

מאז זכייתה, אנדרווד נחשבת לאחת מזמרות הקאנטרי המצליחות בעולם, ומהמשפיעות על הז'אנר.
אנדרווד זכתה בתחום המוזיקלי, ביותר מ-60 פרסים על השפעתה והצלחתה בתחום. ביניהם:
מועמדת כ-10 פעמים לפרס גראמי, וזכייה ב-7 פרסי גראמי. מועמדת ל-15 פרסי בילבורד וזכייה ב-14 פרסים. מכירת אלבומיה מסתכמת ביותר מ-23 מיליון אלבומים בכל העולם.

## ביוגרפיה
אנדרווד נולדה לסטפן וקרול, במסקוג'י ולאחר מכן עברה לצ'יקוטה, עיירה קטנה באוקלהומה. יש לה שתי אחיות מבוגרות ממנה, שאנה וסטפני.
אנדרווד חלמה תמיד להיות זמרת ואף עברה לנאשוויל בניסיון להתפרסם. בשנת 2005 אנדרווד זכתה לפריצתה הגדולה, כשגברה על בו בייס וזכתה בעונה הרביעית של התוכנית אמריקן איידול והפכה לכוכבת בן לילה.

## קריירה
[שמאל|ממוזער|210px|קארי אנדרווד בהופעה, [2006]]לאחר פריצתה הגדולה באמריקן איידול, ביוני 2005 יצא הסינגל הראשון שלה, "Inside Your Heaven". הסינגל נחל הצלחה מסחררת והגיע למקום הראשון במצעד המכירות האמריקני.

בנובמבר 2005, חודשים ספורים לאחר זכייתה, הוציאה אנדרווד את אלבום הבכורה שלה, Some Hearts, שמכר עד היום מעל ל-6 מיליון עותקים וקיבל פלטינה מחומשת.
Some Hearts הוא אלבום הבכורה הנמכר ביותר מאז Fallen של להקת הרוק, אוונסנס מ-2003, והנמכר במהירות הגבוהה ביותר בז'אנר הקאנטרי אי פעם.

כמו כן אלבום הבכורה הנמכר ביותר מכל אלבומי יוצאי אמריקן איידול למיניהם. האלבום הוא גם הנמכר ביותר בשנה של הבילבורד (נובמבר 2005-נובמבר 2006), והאלבום השלישי הנמכר ביותר בשנת 2006.
מתוך האלבום יצא לאורו עד כה חמישה סינגלים: "Inside Your Heaven", "Jesus, Take The Wheel", "Don't Forget To Remember Me", "Some Hearts" והאחרון שבהם, "Wasted". כול הסינגלים זכו להצלחה. האלבום זיכתה אותה ב-3 פרסי גראמי: תגלית השנה, זמרת הקאנטרי ושיר הקאנטרי (על "Jesus, Take The Wheel"). הלהיט הגדול ביותר שיצא מן האלבום, והיה לאחד מן הלהיטים של שנת 2007, הוא אחד מן שיריה המצליחים של אנדרווד, "Before He Cheats".

ב-24 באפריל 2007, הוציאה אנדרווד את הסינגל "I'll Stand by You" כחלק מתוכנית ההתרמה "Idol Gives Back". הקליפ של הסינגל מראה את ביקורה של אנדרווד באפריקה, בו היא שרה לילדים וביקרה במרפאות לחולי איידס.

אלבומה השני, Carnival Ride, יצא ב-23 באוקטובר 2007. הסינגל הראשון מתוך האלבום נקרא "So Small" והופץ ב-31 ביולי. סינגלים נוספים אשר הוציאה מהאלבום הם "All-American Girl" ,"Last Name", "Just a Dream".

אלבומה השלישי, Play On, יצא ב-3 בנובמבר 2009 והגיע למקום הראשון במצעד הבילבורד האמריקאי.
בינתיים, יצאו שלושה סינגלים מן האלבום: "Cowboy Casanova", שזכה להצלחה במוזיקת הקאנטרי, השני, "Temporary Home", שהגיע למקום הראשון במצעד שירי הקאנטרי והפך להיות הלהיט מספר #12 שהגיע למקום הראשון בקריירה המוזיקלית של אנדרווד והסינגל האחרון מהאלבום הוא "Undo It".

באפריל 2009, זכתה בפרס מוזיקאית השנה ב"טקס פרסי מוזיקת הקאנטרי".
ושנה לאחר מכן באותו הטקס זכתה שוב בפרס מוזיקאית השנה-האשה הראשונה שזכתה באותו הפרס פעמיים (ושנתיים ברצף, לצורך העניין).

בדצמבר 2013, כיכבה בגרסה טלוויזיונית של המחזמר "צלילי המוסיקה".

בספטמבר 2018 יצא לאור אלבומה השישי, "Cry Pretty", שמכר כ-266 אלף עותקים תוך שבוע.

בשנת 2021 הופיעה אנדרווד בתפקיד אורח בסדרה קוברה קאי שם גילמה את עצמה בפרק התשיעי בעונה הרביעית - "הנפילה".

ב-24 בינואר 2025, מופע הרזידנסי של אנדרווד, "Reflection: The Las Vegas Residency", יוצג כספיישל הופעה בדיסני+ ובהולו וייקרא "Carrie Underwood: Reflection".

## חיים אישיים
אנדרווד הייתה במערכת יחסים עם השחקן צ'ייס קרופורד בין השנים 2007 ל-2008.
ב-2008 החלה אנדרווד לצאת עם שחקן ההוקי קרח הקנדי מייק פישר. השניים התארסו בדצמבר 2009 והתחתנו ב-10 ביולי 2010. לזוג ילד שנולד בפברואר 2015, וילד נוסף שנולד ב-2019. בין שתי הלידות עברה אנדרווד שלוש הפלות לא רצויות. באותה תקופה היא כתבה את האלבום *[[Cry Pretty]]*, שהושפע מאוד מהאירועים הללו.

## דיסקוגרפיה
### אלבומי אולפן
* 2005: *[[Some Hearts]]*
* 2007: *[[Carnival Ride]]*
* 2009: *[[Play On]]*
* 2012: *[[Blown Away]]*
* 2015: *[[Storyteller]]*
* 2018: *[[Cry Pretty]]*
* 2020: *[[My Gift]]*
* 2021: *[[My Savior]]*
* 2022: *[[Denim & Rhinestones]]*

### אלבומי להיטים
* 2014: *[[Greatest Hits: Decade Number 1]]*

### אלבומי וידאו
* 2013: *[[The Blown Away Tour: Live]]*

## סיבובי הופעות
* *[[Carrie Underwood: Live in Concert]]* :2006
* *Carnival Ride Tour* :2008
* *Play On Tour* :2010–2011
* *Blown Away Tour* :2012–2013
* *Storyteller Tour: Stories in the Round* :2016
* 2019: *[[Cry Pretty Tour 360]]*

## פרסים ומועמדויות

## קישורים חיצוניים

* 

* 

## הערות שוליים

*
קטגוריה:זמרות קאנטרי
קטגוריה:זמרות-יוצרות אמריקאיות
קטגוריה:טבעוניות אמריקאיות
קטגוריה:זמרי-יוצרי קאנטרי אמריקאים
קטגוריה:זוכות פרס גראמי
קטגוריה:זוכי פרס המוזיקה האמריקאית
קטגוריה:זוכי פרס המוזיקה של בילבורד
קטגוריה:זוכי פרס בחירת הנוער
קטגוריה:זוכות אמריקן איידול
קטגוריה:אמריקאים שהופיעו ברשימת טיים 100
קטגוריה:זוכות פרס בחירת הקהל לזמרת השנה
קטגוריה:אמריקאיות שנולדו ב-1983
קטגוריה:אמריקאים שנולדו ב-1983